Diari Oficial de la Generalitat Valenciana


Sumari del DOGV 7160, del 26-11-2013 (2013/11369)

ACORD de 22 de novembre de 2013, del Consell, pel qual s'aproven noves accions de simplificació, reducció de càrregues administratives i impuls de l'administració electrònica, en el marc del Pla SIRCA-2.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7160

Data del DOGV
:   26-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11557


Data del document
:   22-11-2013

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 22 de novembre de 2013, del Consell, pel qual s'aproven noves accions de simplificació, reducció de càrregues administratives i impuls de l'administració electrònica, en el marc del Pla SIRCA-2. [2013/11881]  
El Consell, en la reunió del dia 22 de novembre de 2013, va adoptar l'acord següent:  
El 10 de maig de 2013, el Consell va prendre l'acord d'aprovar el Segon Pla de Simplificació i Reducció de Càrregues Administratives de la Generalitat, SIRCA-2, la vigència del qual s'estén al període 2013-2015 (DOCV 7031, 24.05.2013), ja que la simplificació ha de constituir un procés permanent de revisió i millora de la qualitat dels servicis, sense que puga entendre's com una actuació limitada únicament a un període de temps.  
Este pla, continuació del Pla SIRCA 2010-2012 anterior, i en consonància amb este, té com a objectiu principal reduir i/o suprimir les càrregues administratives que la Generalitat imposa a ciutadans i empreses, bé per estar establit així en una norma o per les exigències d'informació corresponents sobre la seua activitat. A més, juntament amb este objectiu general s'alineen nou objectius específics, que es descriuen en el pla referit.  
Per a la consecució d'estos objectius, el pla s'estructura en cinc línies d'actuació:  
1. Actuacions en l'àmbit normatiu  
2. Actuacions dirigides a la simplificació de procediments administratius  
3. Actuacions dirigides a l'impuls de l'Administració electrònica  
4. Actuacions dirigides a millorar l'atenció a la ciutadania  
5. Implantació i desenrotllament del Sistema d'Informació del Mercat Interior Europeu (IMI) i la Finestreta Única de Servicis (FUDS)  
Pel que fa a la línia denominada «Actuacions en l'àmbit normatiu», les mesures de simplificació i reducció de càrregues anteriors, impulsades en el marc del primer pla SIRCA (2010-2012) per mitjà de diferents acords del Consell, van tindre com a objecte principal la simplificació dels procediments administratius, per la qual cosa la revisió normativa es va centrar en les disposicions associades a estos, a fi de fer possible l'aplicació efectiva de les mesures de simplificació, ja que la major part de les càrregues administratives que s'exigixen a ciutadans i empreses estan arreplegades en una norma. D'altra banda, també es va abordar la incorporació al dret autonòmic de les obligacions establides per la Directiva de Servicis, especialment en matèria de comerç i turisme, substituint els controls administratius previs per declaracions responsables o comunicacions prèvies i controls a posteriori que faciliten l'inici d'una activitat comercial o empresarial.  
  
Per això, en el nou Pla SIRCA-2, tenint en compte l'experiència adquirida, les actuacions en l'àmbit normatiu tindran un desenrotllament especial que inclourà una nova perspectiva de millora de la qualitat normativa, a fi d'evitar tota regulació innecessària i simplificar aquella que resulte excessivament complexa, ja que hi ha una relació directa entre qualitat normativa i reducció de càrregues administratives o burocràtiques i, com a conseqüència d'això, d'increment o pèrdua de competitivitat.  
Així doncs, d'acord amb l'objectiu establit en una de les mesures plantejades pel president en el debat de política general de l'any passat, s'ha iniciat el procés de revisió de les 135 lleis autonòmiques vigents i de les seues normes de desplegament, per a simplificar i reduir la normativa que afecte tant la ciutadania com les empreses, començant per aquelles que presenten un major potencial de simplificació i possibiliten una major reducció de càrregues, sense per això posar en risc la garantia i seguretat jurídica que les lleis proporcionen.  
En conseqüència, durant els mesos de maig a octubre de 2013, i seguint la metodologia establida en el Pla, s'han constituït diferents comissions en cada una de les conselleries, coordinades per l'Advocacia de la Generalitat i amb la participació de la Inspecció General de Servicis, per a procedir a l'estudi de la proposta formulada per l'Advocacia esmentada, en què s'identifiquen aquelles normes que poden resultar innecessàries i aquelles que poden ser objecte de fusió o derogació, amb la finalitat última de procedir a la seua simplificació. Este treball previ, a més, servirà de base per a dur a terme la «codificació del dret», una de les mesures que s'inclou en l'informe elaborat per la Comissió per a la Reforma de les Administracions Públiques (CORA).  
Cada comissió ha procedit a analitzar les normes corresponents al seu departament, amb una atenció especial, entre altres, als aspectes següents:   
- Eliminar de la normativa autonòmica els preceptes el contingut dels quals siga una mera reproducció de normes bàsiques, així com els preceptes o apartats el contingut dels quals es considere propi de reglaments, a fi d'evitar la «congelació de rang».   
- Revisar els procediments regulats en les diferents normes, aprofitant per a simplificar-los i suprimir els tràmits que resulten innecessaris, regulant igualment la tramitació electrònica quan siga possible.   
  
- Examinar les càrregues administratives que es van introduir amb la norma anterior i les que se suprimiran o es reduiran amb la nova norma, respecte a la regulació anterior.  
- Substituir, quan siga possible, el règim d'autoritzacions per comunicacions prèvies i declaracions responsables, per a completar el procés de transposició de la Directiva de Servicis.  
Les accions de simplificació empreses compten a més amb un suport normatiu important, ja que el Decret 165/2010, de 8 d'octubre, aprovat pel Consell, pel qual s'establixen mesures de simplificació i reducció de càrregues administratives en els procediments gestionats per l'Administració de la Generalitat i el seu sector públic (DOCV 6376, 14.10.2010), té com a objecte fer més senzills i àgils els procediments, eliminant requisits i obligacions d'informació i/o, en altres casos, substituint-los per declaracions responsables o comunicacions prèvies i, en tot cas, potenciant l'Administració electrònica, a més de conferir a tot això una cobertura normativa.  
  
Per tant, una vegada finalitzats els treballs d'estudi i anàlisi de la primera fase de revisió de normes, correspon al Consell ordenar l'aplicació efectiva de les mesures de simplificació detectades i, per tant, impulsar les modificacions normatives que es requerisca.  
En este sentit, en dos dels annexos que s'adjunten a este acord es detalla un total de 121 normes, que han de ser modificades o derogades en funció de la seua urgència i naturalesa. Així doncs, l'annex I conté aquelles disposicions, agrupades per matèries, que com a conseqüència de l'aplicació del Pla SIRCA-2 es modificaran o es derogaran de forma immediata, a través del projecte de Llei de Mesures Fiscals, de Gestió Administrativa i Financera i d'Organització de la Generalitat, a fi d'aconseguir un marc reglamentari simple, clar, estable i predicible per a les empreses, els treballadors i els ciutadans, tal com recomana la Comissió Europea en el comunicat que va remetre el 12 de desembre de 2012 al Parlament Europeu, al Consell, al Comité Econòmic i Social Europeu i al Comité de les Regions sobre Adequació de la normativa de la Unió Europea.  
Igualment, en l'annex II, agrupades per departaments i per matèries, es detallen les normes que seran objecte de revisió i modificació, a fi que siguen més senzilles, evitant la dispersió normativa i oferint la seguretat jurídica que demanen ciutadans i empreses, alhora que es reduïxen les càrregues administratives.  
Tot això, en consonància amb el Pla d'Acció d'Espanya sobre transparència i govern obert, a què es va comprometre el Govern espanyol en el marc de l'Aliança per a un Govern Obert (Open Government Partnership), i que inclou entre els seus compromisos el següent:  
  
«Revisió i simplificació normativa: la Llei de Transparència, Accés a la Informació Pública i Bon Govern inclou l'obligació de totes les administracions públiques de realitzar un exercici de revisió, simplificació i consolidació normativa. Amb això es pretén eliminar de l'ordenament les normes que han quedat obsoletes i refondre les que es troben disperses. Amb esta mesura es reforça la seguretat jurídica en la relació dels ciutadans amb l'Administració».   
  
En este acord també s'inclou un apartat dedicat a la tramitació en línia a través d'Internet, ja que com es recull en el mateix Pla SIRCA-2, la implantació de l'Administració electrònica és un factor crític perquè la simplificació i, sobretot, la reducció de càrregues, siga efectiva.  
En este sentit, l'acord incorpora en l'annex III una relació de procediments que es podran tramitar telemàticament per ciutadans i empreses i que, juntament amb els més de 700 que ja són electrònics, formaran part de l'Administració en línia.   
Així mateix, s'incorpora un doble mandat, que s'ordenarà a través del projecte de Llei de Mesures Fiscals, de Gestió Administrativa i Financera i d'Organització de la Generalitat, que s'arbitren les actuacions i mitjans necessaris perquè, a partir de l'1 de juliol de 2014, d'una banda les empreses puguen presentar les seues ofertes de forma electrònica, i d'una altra, els proveïdors de béns i servicis de l'Administració de la Generalitat, que siguen persones jurídiques, presenten les seues factures de forma electrònica.  
D'altra banda, la disposició final sèptima de la Llei 2/2012, de 14 de juny, de la Generalitat, de Mesures Urgents de Suport a la Iniciativa Empresarial i als Emprenedors, Microempreses i Petites i Mitjanes Empreses (PIME) de la Comunitat Valenciana, establix que «El Consell aprovarà semestralment un pla de simplificació que preveurà els procediments que cal simplificar i les unitats responsables de dur a terme el procés de simplificació esmentat».  
Així doncs, en virtut de tot allò que s'ha exposat, d'acord amb el que disposa la Llei 5/1983, de 30 de desembre, del Consell, a proposta del conseller d'Hisenda i Administració Pública, el Consell   
  
ACORDA  
  
Primer  
Per mitjà de l'aprovació del projecte de Llei de Mesures Fiscals, de Gestió Administrativa i Financera i d'Organització de la Generalitat, es proposa la derogació i/o modificació de les normes que es detallen en l'annex I, agrupades per matèries.  
  
Segon  
En el termini de sis mesos des de la publicació d'este acord, es procedirà a la revisió i adaptació de les normes que es detallen en l'annex II, agrupades per departaments i per matèries, a fi de fer efectives les mesures d'harmonització i simplificació detectades.  
  
  
Tercer  
Des de la data d'aprovació d'este acord i en un termini màxim de 4 mesos des de l'aprovació, s'incorporaran a la seu electrònica els procediments que s'inclouen en l'annex III, a fi que els ciutadans puguen tramitar-los en línia a través d'Internet.  
  
Igualment, tal com es proposa en el projecte de Llei de Mesures Fiscals, de Gestió Administrativa i Financera i d'Organització de la Generalitat, per la conselleria competent en matèria d'Administració electrònica i tecnologies de la informació es duran a terme les actuacions i s'arbitraran els mitjans necessaris per a la implantació de la licitació electrònica amb caràcter obligatori, amb les excepcions que reglamentàriament es determinen, a partir de l'1 de juliol de 2014. De la mateixa manera, es realitzaran les actuacions necessàries per a la implantació de la facturació electrònica, amb caràcter obligatori, a partir de l'1 de juliol de 2014, per als proveïdors, persones jurídiques, de béns i servicis de l'Administració de la Generalitat i les seues entitats autònomes.  
  
  
Quart  
Encarregar a la conselleria competent en matèria de simplificació i administració electrònica el seguiment i la quantificació econòmica de les mesures de reducció de càrregues administratives que es deriven en compliment d'este acord.  
  
Quint  
Encomanar a l'Advocacia de la Generalitat perquè comprove de manera especial que la nova normativa que s'aprove en la nostra Comunitat siga més eficaç, menys complexa i, sobretot, que s'elabore tenint sempre en compte les característiques dels sectors a què vaja destinada, a fi de facilitar el compliment de les normes, fent-les mes accessibles i cuidant el llenguatge perquè siguen comprensibles.   
  
Sext  
Ordenar la seua publicació en el Diari Oficial de la Comunitat Valenciana, així com donar-li la màxima difusió a través dels mitjans de difusió tècnics i electrònics pertinents.  
  
València, 22 de novembre de 2013.  
  
El vicepresident i secretari del Consell,  
JOSÉ CÍSCAR BOLUFER  
  
  
ANNEX I  
Modificacions incloses en el projecte de Llei de Mesures Fiscals, de Gestió Administrativa i Financera i d'Organització de la Generalitat per a2014  
  
En matèria de publicitat institucional  
- Modificar la Llei 7/2003, de 20 de març, de Publicitat Institucional de la Comunitat Valenciana: se'n deroga l'article 11 i la disposició addicional tercera.  
  
En matèria de règim local  
- Derogar la disposició derogatòria segona de la Llei 8/2010, de 23 de juny, de Règim Local de la Comunitat Valenciana. A més, s'introduïx el subapartat d en l'apartat 1 de la disposició derogatòria primera, que passa a denominar-se com a única i per mitjà de la qual es deroguen expressament les disposicions següents:   
a) El Decret 129/1985, de 23 d'agost, pel qual s'establixen les directrius de les funcions pròpies declarades d'interés comunitari.   
b) El Decret 99/1985, de 30 de juliol, del Consell, pel qual es crea i es regula provisionalment el Consell Valencià d'Administració Local.   
c) L'article 102 de la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat.  
d) La Llei 12/1986, de la Generalitat, de 31 de desembre, de Creació del Consell Metropolità de l'Horta; la Llei 4/1995, de 16 de març, de l'Àrea Metropolitana de l'Horta; la Llei 8/1999, de 3 de desembre, per la qual es suprimix l'Àrea Metropolitana de l'Horta, i la Llei 2/2001, d'11 de maig, de Creació i Gestió d'Àrees Metropolitanes de la Comunitat Valenciana.  
  
En matèria de sector públic empresarial i fundacional  
- Derogar els decrets 249/1997, de 23 de setembre, del Consell, pel qual es regula la Comissió Interdepartamental per a la Racionalització del Sector Públic en l'Àmbit de la Generalitat Valenciana, i el Decret 316/1997, de 24 de desembre, del Consell, pel qual s'establixen les funcions de la Comissió Interdepartamental per a la Racionalització del Sector Públic en l'Àmbit de la Generalitat Valenciana.  
  
En matèria d'entitats financeres  
- Modificar l'apartat 1 de l'article 1 de la Llei de la Generalitat Valenciana 8/1985, de 31 de maig, de Regulació de l'Actuació Financera de les Cooperatives amb Secció de Crèdit a la Comunitat Valenciana. Habilitar el Consell perquè n'elabore i n'aprove, per mitjà d'un decret legislatiu, un text refós.  
- Derogar el Decret 185/2008, de 28 de novembre, del Consell, sobre fons de titulització d'actius per a afavorir el finançament empresarial.  
  
En matèria d'operacions de crèdit  
- Derogar el Decret 106/1985, de 22 de juliol, del Consell de la Generalitat Valenciana, pel qual s'especifiquen les característiques de la concessió dels avals de la Generalitat a les corporacions locals.  
  
En matèria d'administració electrònica  
- Derogar la Llei 3/2010, d'Administració Electrònica, a fi que la nova regulació s'adapte als canvis produït per l'avanç de les tecnologies de la informació i la comunicació.   
- Igualment, en el termini de sis mesos des de l'entrada en vigor d'esta llei, el Consell haurà d'aprovar, per mitjà d'un decret, el Reglament d'Administració Electrònica de la Comunitat Valenciana, per a l'adaptació a la normativa bàsica dictada per l'Administració de l'Estat en esta matèria.  
  
En matèria d'Administració pública  
- Derogar l'annex «Conselleria d'Administració Pública» del Decret 166/1994, de 19 d'agost, del Consell, pel qual s'aprova l'adequació dels procediments administratius de competència de la Generalitat Valenciana a la Llei 30/1992, de les Administracions Públiques i del Procediment Administratiu Comú.  
  
En matèria de benestar social  
- Derogar el Decret 49/1990, de 12 de març, del Consell de la Generalitat Valenciana, pel qual s'establixen reduccions de preu en els bitllets de transport interurbà de viatgers d'ús públic col·lectiu per a persones que siguen pensionistes o majors de 65 anys, ja que estes bonificacions actualment estan regulades en altres disposicions i són més assequibles i per a un nombre més gran de destinataris.  
- Derogar el Decret 38/1996, de 5 de març, del Consell, que modifica el Decret 49/1990, de 12 de març, en el qual s'establixen reduccions de preu en els bitllets de transport interurbà de viatgers d'ús públic col·lectiu per a persones que siguen pensionistes o majors de 65 anys.  
  
- Derogar l'Orde de 21 de setembre de 1990, de la Conselleria de Treball i Seguretat Social, en la qual es desplega el Decret 49/1990, de 12 de març, del Consell de la Generalitat Valenciana, pel qual s'establixen reduccions en el preu dels bitllets de transports interurbans de viatgers d'ús públic col·lectiu per a les persones que siguen pensionistes o majors de 65 anys.  
  
En matèria d'indústria  
- Derogar el Decret 157/2002, de 27 de setembre, del Consell, pel qual s'aprova el Reglament sobre Prestació de la Inspecció Tècnica de Vehicles a la Comunitat Valenciana. Esta disposició ha sigut superada per la normativa europea i estatal, tenint en compte que la pràctica totalitat de les seues previsions han sigut regulades i actualitzades per la legislació de l'Estat (a excepció de la formació del personal de les estacions). En esta matèria caldrà ajustar-se, per tant, als procediments establits pel Reial Decret 224/2008, de 15 de febrer, sobre normes generals d'instal·lació i funcionament de les estacions d'inspecció tècnica de vehicles.  
- Derogar els articles 2, 3 i 4 del Decret 149/1998, de 22 de setembre, del Consell, pel qual s'assignen les funcions del control metrològic i s'establixen les condicions per al seu exercici. Els preceptes esmentats contenen remissions a normativa estatal derogada i el règim de silenci administratiu ha canviat.  
  
En matèria de turisme  
- Derogar del Decret 73/1989, de 15 de maig, requisits mínims d'infraestructures en els allotjaments turístics, per quedar obsolets. No s'exigix l'acreditació del compliment dels requisits continguts en este decret, ja que han quedat regulats en altres normes específiques.  
- Derogar el Decret 9/2000, de 25 de gener, del Consell, sobre concessió d'ajudes en matèria de turisme. El seu contingut s'ha actualitzat per mitjà de l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
  
  
En matèria de titulacions universitàries  
- Derogar el Decret 252/1997, de 23 de setembre, pel qual s'aprova l'ordenació de titulacions universitàries i es regula el procediment d'autorització d'implantació en les universitats públiques de la Comunitat Valenciana.  
  
En matèria de cultura  
- Derogar el Decret d'1 d'agost de 1981, pel qual es crea el certamen literari de la Conselleria de Cultura.  
  
En matèria d'esports  
- Derogar el Decret 22/1985, de 23 de febrer, del Consell de la Generalitat Valenciana, pel qual es regula el règim de concessió de subvencions per al foment i la promoció de la pràctica esportiva.  
- Derogar el Decret 146/1985, de 20 de setembre, del Consell de la Generalitat Valenciana, pel qual es creen els consells de l'esport escolar de la Comunitat Valenciana.  
- Derogar el Decret 49/1986, del Consell de la Generalitat Valenciana, pel qual es regula la coordinació de l'esport universitari a la Comunitat Valenciana.  
  
En matèria de residus  
- Mentres es procedix a la modificació de la Llei 10/2000, de 12 de desembre, de Residus de la Comunitat Valenciana, per a la seua adaptació a la Llei 22/2011, de 28 de juliol, de Residus i Sòls Contaminats, les referències que aquella conté a la Llei 10/1998, de 21 d'abril, de Residus, s'entendran efectuades a l'esmentada Llei 22/2011 (disposició transitòria quarta, règim aplicable fins a l'adaptació a la normativa bàsica estatal). El règim aplicable a la producció, possessió i gestió de residus es regirà per allò que s'ha establit amb caràcter bàsic en la Llei 22/2011, de 28 de juliol, de Residus i Sòls Contaminats.  
  
  
ANNEX II  
Modificacions normatives que cal efectuar abans d'abril de 2014  
  
  
Conselleria de Presidència i Agricultura, Pesca, Alimentació i Aigua  
  
En matèria audiovisual  
- Aprovar un avantprojecte de Llei de la Comunicació Audiovisual, en la qual s'establirà un nou règim jurídic de la ràdio i la televisió, adaptat a la regulació bàsica estatal sobre la matèria, i es derogarà la Llei 1/2006, de 19 d'abril, de la Generalitat, del Sector Audiovisual.  
  
  
En matèria de participació ciutadana  
- Elaborar un avantprojecte de Llei de Transparència, Bon Govern i Participació Ciutadana de la Comunitat Valenciana, que inclourà la integració i, per tant, derogació de la Llei 11/2008, de 3 de juliol de 2008, de la Generalitat, de Participació Ciutadana de la Comunitat Valenciana.  
  
  
En matèria de règim local  
- Refondre en un decret tot allò que s'ha relacionat amb símbols, tractaments i honors de les corporacions locals i, per tant, derogar el Decret 116/1994, de 21 de juny, del Consell, pel qual es regulen els símbols, tractaments i honors de les entitats locals de la Comunitat Valenciana; el Decret 157/2000, de 17 d'octubre, del Consell, pel qual es regula la rehabilitació d'escuts i banderes municipals històrics d'ús immemorial, i l'Orde de 27 d'octubre de 1994, de la Conselleria d'Administració Pública, per la qual es desplega el Decret 116/1994, de 21 de juny.  
  
  
En matèria de convenis (Secretariat del Consell)  
- Elaborar un nou decret en matèria de convenis que arreplegue les diferents modalitats de convenis que poden subscriure's per la Generalitat i els seus ens dependents, simplificant i regulant de forma detallada la tramitació que s'ha de seguir i, com a conseqüència d'això, derogar el Decret 20/1993, de 8 de febrer, del Consell, pel qual es regula el Registre de Convenis i s'establix el règim juridicopressupostari dels convenis que subscriga la Generalitat Valenciana, així com la Circular de 16 de juny de 1993, per al desplegament del decret esmentat.  
  
En matèria de sanejament d'aigües residuals  
- Elaborar un avantprojecte de Llei de Sanejament d'Aigües Residuals que unifique tota la normativa, la qual cosa implicarà la derogació de la Llei 2/1992, de Sanejament d'Aigües Residuals de la Comunitat Valenciana, que ha sigut objecte de múltiples modificacions des de la seua entrada en vigor.  
  
En matèria de qualitat agroalimentària  
- Elaborar un avantprojecte de Llei de Qualitat Agroalimentària de la Comunitat Valenciana que incloga la simplificació en una única norma a fi d'evitar una dispersió normativa i dotar de seguretat jurídica el sistema i que, a més, amplie el ventall de figures de qualitat a què puguen acollir-se les produccions agroalimentàries de la Comunitat. Amb això es derogaran la Llei 12/1994, de 28 de desembre, de Mesures Administratives (capítol V); la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització (capítol XVII, article 53); el Decret 222/2007, de 9 de novembre, sobre normes reguladores dels consells reguladors, i el Decret 46/2010, de 12 de març, del Consell, pel qual es modifiquen determinats articles del Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana.  
  
  
En matèria de pesca  
- Elaborar un avantprojecte de Llei d'Ordenació del Sector Pesquer de la Comunitat Valenciana, que integre en una sola norma la Llei 9/1998, de Pesca Marítima de la Comunitat Valenciana, i la Llei 2/1994, de Defensa dels Recursos Pesquers de la Comunitat Valenciana.  
  
En matèria d'ordenació del sector agrari  
- Elaborar un avantprojecte de Llei d'Ordenació del Sector Agrari de la Comunitat Valenciana, en què es refonguen diverses previsions que estan contingudes en la Llei 8/2002, d'Ordenació i Modernització d'Estructures Agràries de la Comunitat Valenciana, la Llei 5/1995, de Consells Agraris Municipals, la Llei 7/1986, d'Utilització d'Aigües per a Reg, així com en diverses lleis de mesures.  
  
  
Conselleria d'Economia, Indústria, Turisme i Ocupació  
  
En matèria de comerç  
- Derogar el Decret 228/2003, de 14 de novembre, sobre comercialització i venda de pa. El contingut ha quedat obsolet per la normativa bàsica de l'Estat i especialment pel Reial Decret 176/2013, de 8 de març, pel qual es deroguen totalment o parcialment determinades reglamentacions tecnicosanitàries i normes de qualitat referides a productes alimentaris.  
  
En matèria de cooperatives  
- Elaborar un avantprojecte de Llei de Cooperatives modificant la Llei 8/2003, de 24 de març, de Cooperatives de la Comunitat Valenciana, que contindrà principalment les novetats següents:  
- Ús de les noves tecnologies de la informació.  
- Nova configuració jurídica, en la legislació estatal, de determinades institucions cooperatives.  
- Millora del text legal relatiu a les cooperatives de treball associat i establiment de previsions per a la definitiva separació o el reingrés dels socis treballadors que hagen sigut objecte d'expedients d'expulsió.  
  
- Adaptació de la regulació de les institucions cooperatives al model predominant en la realitat espanyola i valenciana.   
  
  
Conselleria d'Hisenda i Administració Pública  
  
En matèria de contractació  
- Unificar en un sol decret tota la normativa actualment vigent en matèria de contractació administrativa: el Decret 79/2000, de 30 de maig, pel qual es crea la Junta Superior de Contractació Administrativa de la Generalitat Valenciana i es regulen els registres oficials de Contractes i de Contractistes i Empreses Classificades de la Comunitat Valenciana i les garanties globals; el Decret 16/2012, de 20 de gener, del Consell, pel qual es distribuïxen competències en matèria de contractació centralitzada en l'àmbit de l'Administració de la Generalitat, les seues entitats autònomes i els ens del sector públic empresarial i fundacional de la Generalitat, i es crea la Central de Compres de la Generalitat; així com el Decret 95/2013, sobre Plataforma de Licitació Electrònica de la Generalitat; a més de derogar el Decret 69/1992, pel qual es regula l'entrega de béns com a part del preu en els contractes de subministrament.  
  
  
En matèria d'atenció al ciutadà  
- Refondre en un sol decret els següents: Decret 130/1998, de 8 de setembre, del Consell, de registre d'entrada i eixida de sol·licituds, escrits, comunicacions i documents de l'Administració de la Generalitat; Decret 131/1998, de 8 de setembre, del Consell, d'ordenació del sistema d'informació administratiu al públic, i el Decret 180/1998, de 3 de novembre, del Consell, pel qual es disposa la creació i posada en funcionament del servici telefònic d'atenció al ciutadà. Tot això a fi de simplificar i adaptar el marc normatiu per a poder realitzar els canvis organitzatius i tecnològics requerits, tant per la ciutadania com per la mateixa Administració (registre únic, coordinació d'unitats registrals, comunicació electrònica, consulta de bases de dades, identificació de destinataris, simplificació d'alguns tràmits, etc.).  
  
  
En matèria de qualitat en els servicis  
- Refondre en un sol decret els següents: Decret 165/2006, de 3 de novembre, pel qual es regulen les queixes i els suggeriments en l'àmbit de l'Administració i les organitzacions de la Generalitat; el Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, i el Decret 191/2001, de 18 de desembre, del Consell, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat.   
  
  
En matèria d'inspecció de servicis  
- Modificar el Decret 236/1997, de 9 de setembre, del Consell, pel qual es regula l'exercici de la competència d'inspecció general dels servicis de l'Administració valenciana. La modificació que s'abordarà pretén ampliar el contingut funcional de la competència d'inspecció general dels servicis en consonància amb l'avanç del procés de modernització de l'Administració valenciana, en què la inspecció de servicis ha exercit un paper rellevant de guia i impuls dels processos de modernització i millora de la qualitat.  
  
En matèria de tributs  
- Refondre en dos lleis les normes tributàries següents: una, relativa a l'àmbit dels tributs cedits per l'Estat, i l'altra, relativa als tributs propis. El text relatiu als tributs propis unirà en un sol text els preceptes en matèria tributària de les normes següents: Llei 2/1992, de 26 de març, del Consell, de Sanejament de les Aigües Residuals de la Comunitat Valenciana; Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat; Llei 10/1997, de 16 de desembre, de la Generalitat Valenciana, de Taxes per Inspeccions i Controls Sanitaris d'Animals i els seus Productes: Llei 1/1999, de 31 de març, de la Generalitat Valenciana, de Tarifes Portuàries, i articles 154 i 155 de la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat, pels quals es creen impostos mediambientals.  
- Unificar en tres decrets les matèries següents: un, que comportarà la unificació en un sol text de la regulació dels preus públics fixada en els decrets següents: Decret 73/1991, de 13 de maig, del Consell de la Generalitat Valenciana, pel qual es regulen els preus públics, i Decret 227/1991, de 9 de desembre, del Consell de la Generalitat Valenciana, pel qual determina els béns, servicis i activitats susceptibles de ser retribuïts per mitjà de preus públics a la Comunitat Valenciana. Un altre que suposarà la revisió i modernització de la matèria continguda en el Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana. El tercer revisarà, unificarà o derogarà diversos aspectes, el denominador comú dels quals és que afecten l'aplicació dels tributs gestionats per la Generalitat i que s'arrepleguen en els decrets següents: Decret 76/1986, de 16 de juny, del Consell de la Generalitat Valenciana, pel qual es modifica el sistema d'ingressos tributaris en els servicis territorials de la Conselleria d'Economia i Hisenda; Decret 7/1988, de 25 de gener, del Consell de la Generalitat Valenciana, pel qual es regula el procediment de constrenyiment de les taxes de la Generalitat Valenciana; Decret 151/1994, de 29 de juliol, del Consell, pel qual es regularitza la devolució d'ingressos indeguts per tributs propis i la resta d'ingressos de dret públic de la Generalitat Valenciana; Decret 181/1996, de 2 d'octubre, del Consell, pel qual es regula el servici de caixa per entitats de crèdit en determinats servicis territorials i en el Decret 8/2002, de 15 de gener, del Consell, pel qual s'aprova el sistema de recaptació de tributs, preus públics, sancions i altres ingressos de dret públic de la Generalitat Valenciana.  
  
  
  
En matèria d'entitats financeres  
- Elaborar un text refós de la Llei de la Generalitat Valenciana 8/1985, de 31 de maig, de Regulació de l'Actuació Financera de les Cooperatives amb Secció de Crèdit a la Comunitat Valenciana. Una vegada elaborat el text refós anterior, unificar, en un únic decret, i actualitzar la normativa autonòmica reglamentària sobre cooperatives de crèdit i cooperatives amb secció de crèdit (Decret 83/2005, de 22 d'abril, del Consell, pel qual es regulen les cooperatives de crèdit de la Comunitat Valenciana, i Decret 99/2007, de 6 de juliol, del Consell, sobre cooperatives amb secció de crèdit a la Comunitat Valenciana).  
  
  
  
Conselleria d'Educació, Cultura i Esport  
  
En matèria de cultura  
- Simplificar la normativa unificant en una sola norma les lleis següents: Llei 2/1998, de 12 de maig, Valenciana de la Música, de la Generalitat; Llei 9/1986, de 30 de desembre, per la qual es creen els ens de dret públic Institut Valencià d'Arts Escèniques, Cinematografia i Música i Institut Valencià d'Art Modern, i Llei 7/2007, de 9 de febrer, de la Generalitat, d'Ordenació del Teatre i de la Dansa.   
  
  
  
Conselleria de Sanitat  
  
En matèria d'assistència sanitària i salut pública  
Elaborar un avantprojecte de Llei d'Assistència Sanitària i Salut Pública de la Comunitat Valenciana. Amb això es pretén disposar d'una llei global que oferisca una visió de conjunt de tots aquells aspectes que conformen el sistema sanitari valencià, actualitzada i sistemàtica, i evitar tot el contingut programàtic i de caràcter merament organitzatiu. Així mateix, s'evitarà la dispersió legislativa actual reguladora del sistema valencià de salut i es dotarà el cos legislatiu sanitari de més seguretat jurídica. L'aprovació de la nova llei implicarà la derogació de les següents: Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana; Decret Legislatiu 1/2003, d'1 d'abril, del Consell de la Generalitat, pel qual s'aprova el text refós de la Llei sobre Drogodependències i altres Trastorns Addictius; Llei 4/2005, de 17 de juny, de la Generalitat, de Salut Pública de la Comunitat Valenciana, i Llei 6/2008, de 2 de juny, de la Generalitat, d'Assegurament Sanitari del Sistema Sanitari Públic de la Comunitat Valenciana.  
  
  
En matèria de drets i informació al pacient  
Elaborar un avantprojecte de Llei de Drets i Informació al Pacient de la Comunitat Valenciana, amb la finalitat de disposar d'una única llei que, en desplegament de la legislació bàsica estatal, facilite als pacients de la Comunitat Valenciana conéixer els seus drets i obligacions en matèria sanitària. L'aprovació de la llei implicarà la derogació de les següents: Llei 1/2003, de 28 de gener, de la Generalitat, de Drets i informació al Pacient de la Comunitat Valenciana, i Llei 8/2008, de 20 juny, de la Generalitat, dels Drets de Salut de Xiquets i Adolescents.  
  
  
En matèria d'ordenació del sistema farmacèutic de la Comunitat Valenciana  
Elaborar un avantprojecte de Llei d'Ordenació del Sistema Farmacèutic de la Comunitat Valenciana, amb un doble objectiu: d'una banda, refondre en un únic text les múltiples modificacions de la Llei 6/1998, de 22 de juny, de la Generalitat, d'Ordenació Farmacèutica de la Comunitat Valenciana, i d'una altra, integrar en un únic text legal el contingut de les lleis reguladores dels medicaments veterinaris i de les garanties de subministrament de medicaments, respectivament. Tot això a fi d'aconseguir més orde, claredat i coherència, i evitar tanta dispersió en una legislació tècnicament complexa. L'aprovació de la llei implicarà la derogació de les següents: Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana (modificada, entre altres, per la Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana; Llei 7/2006, de 9 de juny, de la Generalitat, de modificació de la Llei 6/1998, de 22 de juny, d'Ordenació Farmacèutica de la Comunitat Valenciana; Decret Llei 2/2013, d'1 de març, del Consell, d'Actuacions Urgents de Gestió i Eficiència en Prestació Farmacèutica i Ortoprotètica; Llei 13/2007, de 22 de novembre de 2007, de la Generalitat, de Medicaments Veterinaris, i Llei 1/2008, de 17 d'abril, de la Generalitat, de Garanties de Subministrament de Medicaments.  
  
  
  
Conselleria d'Infraestructures, Territori i Medi Ambient  
  
En matèria d'avaluació ambiental i territorial (urbanisme)  
- Elaborar l'avantprojecte de Llei d'Ordenació del Territori, Urbanisme i Paisatge (LOTUP), per mitjà de la qual es reduirà la legislació vigent en matèria d'urbanisme, paisatge i ordenació del territori. A més, agilitzarà els tràmits necessaris per a l'aprovació urbanística i integrarà l'avaluació ambiental en la tramitació dels plans. La nova llei implicarà la derogació de les lleis següents: Llei 4/2004, de 30 de juny, de la Generalitat, d'Ordenació del Territori i Protecció del Paisatge; Llei 10/2004, de 9 de desembre, de la Generalitat, del Sòl no Urbanitzable; Llei 16/2005, de 30 de desembre, de la Generalitat, Urbanística Valenciana; Llei 9/2006, de 5 de desembre de 2006, reguladora de Camps de Golf a la Comunitat Valenciana; Llei 1/2012, de 10 de maig, de la Generalitat, de Mesures Urgents d'Impuls a la Implantació d'Actuacions Territorials Estratègiques; així com el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, i el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
  
  
En matèria de ports  
- Refondre en la proposta de Llei de Ports de la Generalitat el que disposa l'article 54 de la Llei 11/2002, de 23 de desembre, de la Generalitat, de Mesures fiscals, de Gestió Administrativa i Financera i d'Organització de la Generalitat, pel qual s'assumix com a legislació autonòmica alguns capítols de la Llei 27/1992, de Ports de l'Estat i de la Marina Mercant, així com el que disposa la Llei 16/2003, de la Generalitat, de Mesures Fiscals, de Gestió Administrativa i Financera i d'Organització de la Generalitat, per la qual s'establixen cànons i altres contraprestacions per concessió i autorització; i en la Llei 12/2004, de 27 de desembre, de Mesures Fiscals, de Gestió Administrativa i Financera i d'Organització de la Generalitat, per la qual s'establixen cànons i altres contraprestacions per concessió i autorització. Igualment, s'inclourà el que disposa el Decret 123/2004, de 23 de juliol, del Consell, pel qual s'establixen mesures per al desenrotllament d'actuacions en matèria de oorts i instal·lacions nauticopesqueres.  
  
En matèria de qualitat en l'edificació  
- Refondre en un sol decret la regulació relativa a la qualitat en l'edificació: millora en la gestió i control d'obres en edificació, impuls dels distintius de qualitat de l'edificació i la nova regulació de les entitats de control de qualitat. Amb això es derogaran les normes següents: Decret 107/2005, de 3 de juny, del Consell de la Generalitat, pel qual s'aprova el sistema d'acreditació d'entitats de control i laboratoris de control de qualitat de l'edificació; Decret 164/1998, de 6 d'octubre, del Consell, sobre reconeixement de distintius de qualitat d'obres, de productes i de servicis utilitzats en l'edificació. Així com el Decret 55/2009, de 17 d'abril, del Consell, pel qual s'aprova el certificat final d'obra, i el Decret 25/2011, de 18 de març, del Consell, pel qual s'aprova el llibre de l'edifici per als edificis de vivenda.  
  
En matèria de qualitat ambiental (prevenció i control ambiental d'activitats)  
- Elaborar un nou projecte de llei que modifique el que disposa la Llei 2/2006, de 5 de maig, de Prevenció de la Contaminació, i derogue parcialment el que disposa la Llei 2/2012, de 14 de juny, de la Generalitat, de Mesures Fiscals, de Gestió Administrativa i Financera i d'Organització de la Generalitat. Això implicarà millores en la limitació i l'eliminació del règim d'autorització ambiental integrada, la relació d'activitats incloses en el supòsit de llicència ambiental i la substitució del règim de llicència ambiental per declaració responsable ambiental. Així mateix, el nou projecte derogarà el Decret 29/2007, de 9 de març, del Consell, pel qual es modifica el Decret 229/2004, de 15 d'octubre, del Consell, pel qual s'establixen les funcions de les entitats col·laboradores en matèria de qualitat ambiental i es crea i es regula el seu registre.  
  
En matèria de transport  
- Refondre el que disposa la Llei 1/91, de 14 de febrer, de la Generalitat, d'Ordenació del Transport Metropolità de València, i la Llei 6/2011, d'1 d'abril, de Mobilitat de la Comunitat Valenciana. A més, s'integrarà en una nova norma reglamentària el que disposa el Decret 85/1996, de 29 d'abril, del Consell, pel qual es regula l'elaboració del Pla de Transport Metropolità, i el Decret 86/1996, de 29 d'abril, del Consell, pel qual s'aprova el Reglament General dels Servicis de Transport d'Interés Metropolità de l'Àrea de València.  
  
  
  
Conselleria de Benestar Social  
  
En matèria de servicis socials  
- Elaborar un avantprojecte de Llei de Drets Socials i Acció Social, en la qual s'integraran la Llei 5/1997, de Servicis Socials, la Llei 7/2001, de Mediació Familiar, la Llei 11/2003, d'Estatut de les Persones amb Discapacitat, la Llei 9/2004, del Consell Valencià de Persones Majors, la Llei 9/2007, de Renda Garantida, la Llei 13/2008, sobre Punts de Trobada, la Llei 15/2008, d'Integració d'Immigrants, la Llei 6/2009, de Protecció a la Maternitat, i la Llei 4/2012, per la qual s'aprova la Carta de Drets Socials de la Comunitat Valenciana.   
  
  
En matèria de cooperació al desenrotllament   
- Elaborar un avantprojecte de Llei Valenciana de la Cooperació, amb la finalitat de millorar l'eficàcia i la qualitat de les ajudes.   
  
  
  
ANNEX III  
Relació de nous procediments que es podran tramitar en línia  
  
Conselleria de Presidència, Agricultura, Pesca, Alimentació i Aigua  
  
  
1. Sol·licitud d'autorització de centres d'impartició de cursos de bussejador professional bàsic.  
2. Comunicació de començament de curs per a l'obtenció del títol de bussejador professional bàsic.  
  
Conselleria de Benestar Social  
  
3. Subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament a executar en països i poblacions estructuralment empobrits.  
  
Conselleria d'Economia, Indústria, Turisme i Ocupació  
  
4. Obtenció del certificat d'aptitud per a operadors de maquinària minera mòbil per a conductors i maquinistes en explotacions mineres. Mineria.  
5. Autorització de suspensió temporal de labors en activitats mineres. Mineria.  
6. Renovació del certificat d'aptitud per a operadors de maquinària minera mòbil, conductors i maquinistes en explotacions mineres. Mineria.  
7. Sol·licitud de participació en el programa de la xarxa Tourist Info.  
8. Modificacions importants d'ascensors.  
9. Comunicació d'accidents d'ascensors.  
10. Canvi de contracte d'empresa mantenidora d'ascensors.  
  
Conselleria d'Educació, Cultura i Esport  
  
11. Sol·licitud d'expedició de certificats relatius a l'obtenció de titulacions per al govern d'embarcacions de recreació.  
12. Ajudes per a museus i col·leccions museogràfiques permanents reconeguts i béns mobles de la Comunitat Valenciana per a l'exercici 2013 (Cultura).  
13. Sol·licitud de participació en el XIV Premi Generalitat Valenciana Mariano Martínez: Joventut Valenciana en l'Exterior, corresponent a l'any 2013.  
14. Subvencions al foment de l'esport federat i els programes de tecnificació esportiva a la Comunitat Valenciana 2013.  
15. Sol·licitud d'ajudes per a programes d'activitats culturals i artístiques.  
16. Sol·licitud d'ajudes a museus i col·leccions museogràfiques permanents reconeguts o integrats en el sistema valencià de museus.  
17. Ajudes a les galeries d'art valencianes per a la seua participació en fires d'art nacionals i internacionals.  
18. Sol·licitud de subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant els mesos de gener a setembre de 2013.  
19. Sol·licitud d'ajudes per a la concessió d'ajudes a la producció editorial.  
20. Ajudes per a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.  
21. Sol·licitud de subvencions destinades a les federacions esportives de la Comunitat Valenciana per al desenrotllament de plans d'especialització esportiva.  
22. Sol·licitud d'ajudes per a foment i suport d'activitats culturals organitzades amb motiu de festes populars i tradicionals.  
23. Sol·licitud de premis per a esportistes de la Comunitat Valenciana per la seua participació en els Jocs Olímpics i Paralímpics de Londres 2012.  
24. Sol·licitud de subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2013.  
25. Sol·licitud de subvencions per a l'organització d'esdeveniments esportius especials que es realitzen a la Comunitat Valenciana durant l'any 2013.  
26. Ajudes per a la conservació i protecció de béns immobles del patrimoni cultural de la Comunitat Valenciana.  
27. Ajudes per als béns declarats patrimoni mundial o patrimoni cultural immaterial de la humanitat per la UNESCO a la Comunitat Valenciana.  
28. Ajudes per a l'increment bibliogràfic i l'adquisició de col·leccions bibliogràfiques publicades per editorials valencianes en les biblioteques i agències de lectura públiques de les entitats locals de la Comunitat Valenciana.  
  
Conselleria d'Infraestructures, Territori i Medi Ambient  
  
29. Inscripció en el Registre de Recol·lectors de Materials Forestals de Reproducció de la Comunitat Valenciana.  
30. Autorització de recol·lecció de materials forestals de reproducció.  
31. Declaració de producció de llavors.  
32. Declaració anual de moviments de materials forestals de reproducció: fruits, llavors i parts de plantes.  
33. Declaració de moviments de materials forestals de reproducció a estats de la Unió Europea.  
34. Sol·licitud d'avaluació de lots de llavors.  
35. Declaració de producció i comercialització de materials forestals de reproducció: plantes.  
36. Sol·licitud d'autorització de mescla de materials forestals de reproducció.  
37. Declaració responsable per a actuacions sobre obres, instal·lacions i edificacions existents en la zona de servitud de protecció del domini públic maritimoterrestre.  
38. Sol·licitud de transmissió de l'autorització de transport públic de viatgers amb vehicle turisme. VT.  
39. Visat d'autoritzacions de transport públic interurbà en automòbils de turisme VT (taxi) municipis de menys de 20.000 habitants no compresos en àrees de prestació conjunta de la Comunitat Valenciana.  
  
40. Sol·licitud d'expedició de certificats relatius a l'obtenció de titulacions per al govern d'embarcacions de recreació.  
41. Sol·licitud d'ajudes a les empreses concessionàries de servicis regulars de transport públic de viatgers per carretera que discorren per les àrees rurals de la Comunitat Valenciana i que mantenen línies de trànsit dèbil.